b'\n_START_ARTICLE_\nOsnovna \xc5\xa1ola Louisa Adami\xc4\x8da Grosuplje\n_START_SECTION_\nDelitev\n_START_PARAGRAPH_\n\xc5\xa0ola je razdeljena na mati\xc4\x8dno \xc5\xa1olo, dislocirano enoto in tri podru\xc5\xbenice. Nekdaj je bila del \xc5\xa1ole tudi podru\xc5\xbenica v \xc5\xa0marju-Sap, ki pa se je leta 2017 odcepila v samostojno osnovno \xc5\xa1olo.\n_START_SECTION_\nMati\xc4\x8dna \xc5\xa1ola Tovarni\xc5\xa1ka\n_START_PARAGRAPH_\nMati\xc4\x8dna \xc5\xa1ola Tovarni\xc5\xa1ka je glavna enota O\xc5\xa0 Louisa Adami\xc4\x8da. Obiskujejo jo u\xc4\x8denci iz Grosuplja, Kopanja, \xc5\xa0t. Jurija in \xc5\xbdalne, od 6. do 9. razreda. Zgradba je bila zgrajena konec avgusta leta 1971. \xc5\xa0ola ima tudi dve telovadnici in veliko jedilnico, \xc5\xa1olsko kuhinjo in avlo.\n_START_SECTION_\nDislocirana enota Adami\xc4\x8deva\n_START_PARAGRAPH_\nObiskujejo jo u\xc4\x8denci iz Grosuplja, od 1. do 5. razreda. \xc5\xa0ola je bila zgrajena \xc5\xbee leta 1928. Med 2. svetovno vojno je bila po\xc5\xbegana in bombardirana. Leta 1960 je bila \xc5\xa1ola s prizidkom pove\xc4\x8dana, novo kuhinjo, knji\xc5\xbenico in telovadnico pa je dobila leta 1990.\n_START_SECTION_\nPodru\xc5\xbenica Kopanj\n_START_PARAGRAPH_\n\xc5\xa0ola je bila zgrajena v letu 1865. Sprva je bila enorazrednica, leta 1925 pa je postala dvorazrednica. Med drugo svetovno vojno je bila po\xc5\xbegana, obnovljena pa pet let po koncu vojne.  Obiskujejo jo u\xc4\x8denci s Kopanja in njegove okolice, od 1. do 5. razreda.\n_START_SECTION_\nPodru\xc5\xbenica \xc5\xa0t. Jurij\n_START_PARAGRAPH_\n\xc5\xbde leta 1854 so v \xc5\xa0t. Juriju imeli zasilno leseno \xc5\xa1olo. Redna \xc5\xa1ola je bila postavljena s pomo\xc4\x8djo prebivalcev in de\xc5\xbeelne vlade leta 1968. Med drugo svetovno vojno je bila \xc5\xa1ola po\xc5\xbegana. Prenovljena je bila v letu 2003. Obiskujejo jo u\xc4\x8denci iz \xc5\xa0t. Jurija in njegove okolice, od 1. do 5. razreda.\n_START_SECTION_\nPodru\xc5\xbenica \xc5\xbdalna\n_START_PARAGRAPH_\nv \xc5\xbdalni so s \xc5\xa1olstvom pri\xc4\x8deli \xc5\xbee v sredini 19. stoletja. Takrat so bili u\xc4\x8ditelji predvsem duhovniki. Pouk je potekal dvakrat tedensko, kar pod kozolcem ali v cerkvi. Prva prava \xc5\xa1ola je bila zgrajena leta 1867, obiskovalo pa jo je 132 u\xc4\x8dencev. \xc5\xa0olo so skozi leta ves \xc4\x8das pove\xc4\x8devali. Med drugo svetovno vojno so \xc5\xa1oli, da bi prepre\xc4\x8dili vselitev okupatorja, po\xc5\xbegali partizani. Obnovljena je bila leta 1947. V letu 2008 pa so dobili nova in obnovljeno \xc5\xa1olo. Obiskujejo jo u\xc4\x8denci iz \xc5\xbdalne in njene okolice, od 1. do 5. razreda.'